b'\n_START_ARTICLE_\nControlul min\xc8\x9bii\n_START_PARAGRAPH_\nControlul min\xc8\x9bii (en Mind control) (denumit\xc4\x83 \xc8\x99i sp\xc4\x83lare a creierului, persuasiune coercitiv\xc4\x83 sau conversia credin\xc8\x9bei) se refer\xc4\x83 la o gam\xc4\x83 larg\xc4\x83 de tactici psihologice folosite pentru a submina controlul unui individ asupra propriilor sale g\xc3\xa2nduri, comportament, emo\xc8\x9bii sau liber arbitrului. Sp\xc4\x83larea creierului \xc8\x99i teoriile de control asupra mintii s-au dezvoltat ini\xc8\x9bial pentru a explica modul \xc3\xaen care regimurile totalitare au reu\xc8\x99it s\xc4\x83 \xc3\xaendoctrineze prizonieri de r\xc4\x83zboi prin propagand\xc4\x83 \xc8\x99i tehnici de tortur\xc4\x83. Aceste teorii s-au extins ulterior \xc8\x99i s-au modificat pentru a explica o gam\xc4\x83 mai variat\xc4\x83 de fenomene, \xc3\xaen special conversiile la noile mi\xc8\x99c\xc4\x83ri religioase.'